**फास्टटॅगसाठी अटी आणि शर्ती**

बँक ऑफ महाराष्ट्रने उपलब्ध करून दिलेल्या फास्टटॅग सुविधेस पुढीलप्रमाणे अटी आणि शर्ती लागू होतात आणि त्या द्वारे ही सुविधा नियंत्रित करण्यात येते. या अटी आणि शर्ती (‘‘अटी आणि शर्ती’’) अतिरिक्त स्वरूपाच्या असून बँक ऑफ महाराष्ट्रने वेळोवेळी निश्चित केलेल्या अन्य कोणत्याही अटींना त्यामुळे बाधा येत नाही.

**१. व्याख्या**

या अटी आणि शर्तीमध्ये या विषय आणि संदर्भाशी विसंगत असे काही वाटत असेल तर पुढीलप्रमाणे शब्द/प्रकटीकरण याचा मतितार्थ पुढीलप्रमाणे असेल.

**‘बँक’** म्हणजे **बँक ऑफ महाराष्ट्र** आणि दोनही उल्लेख एकच आहेत, यापैकी कोणताही शब्द वापरता येईल. **‘‘टॅग’’** किंवा **‘‘बँक ऑफ महाराष्ट्र टॅग’’** किंवा **महाराष्ट्र फास्टटॅग** हे फास्टटॅग या विषयाशी संबधित आहेत आणि त्यापैकी कोणत्याही शब्दाचा वापर आवश्यक त्या वेळी करता येईल.

**‘‘ॲफिलिएट’’** म्हणजे सहयोगी आणि या यामध्ये बँक ऑफ महाराष्ट्र यांच्या मालकीची किंवा उपकंपनी किंवा बँकेच्या नियंत्रणाखालील किंवा बँक ऑफ महाराष्ट्रसह संयुक्त नियंत्रणाखालील या विशिष्ट कामाकरिता नियुक्त केलेली व्यक्ती विविध प्रकारे वापरला जाणारा शब्द ‘संयुक्त नियंत्रण’ एखाद्या व्यक्तीच्या संदर्भात वापरण्यात येतो तेव्हा त्याचा अर्थ, अशा व्यक्तीचे व्यवस्थापन आणि धोरणे प्रत्यक्ष किंवा अप्रत्यक्ष व्यवस्थापनास कळविणे आणि सदर कृती कराराद्वारे किंवा अन्य प्रकारे मतदानाचा हक्क असलेल्या समभागाच्या मालकीद्वारे आणि एक ‘व्यक्ती’ याचा अर्थ एखादी कंपनी, महामंडळ, भागीदारी संस्था, व्यास किंवा अन्य एखादी अभिव्यक्ती अथवा संघटना किंवा अन्य कोणत्याही प्रकारची सभा होय.

**‘‘ॲप्लीकेशन’’** किंवा **‘‘दि ॲप्लीकेशन’’** अर्ज म्हणजे एखाद्या ग्राहकाने टॅग जारी करण्यासाठी बँक ऑफ महाराष्ट्र यांच्याकडे केलेला अर्ज. सदर अर्ज लेखी स्वरूपात किंवा योग्य प्रकारे आणि बँक ऑफ महाराष्ट्रने विहित केलेल्या नमुन्यामध्ये आणि या अटी आणि शर्ती याचा अंतर्गत भाग असावा.

**‘‘कन्सेशनरी’’** याचा अर्थ म्हणजे व्यक्ती/संस्था ज्यांना नॅशनल हायवे अॅथॉरिटी ऑफ इंडिया यांनी हायवे बांधणे, निगा राखणे आणि टोल वसूल करणे याचे अधिकार दिलेले आहेत.

**‘‘नॅशनल हायवे’’** याचा अर्थ ज्या ठिकाणी इटीसी यंत्रणा कार्यरत आहे ते सर्व राष्ट्रीय महामार्ग.

**‘‘टॅग’’** याचा अर्थ बँक ऑफ महाराष्ट्र यांनी जारी केलेला प्रीपेड टॅग

**‘‘टॅग अकाऊंट’’** म्हणजे टॅग सदस्याच्या नावाने उघडण्यात आलेले आणि बँक ऑफ महाराष्ट्र यांच्याकडून त्यामधील अटी आणि शर्ती यानुसार टॅगचा वापर करण्याकरिता देखभाल करण्यात येत असलेले खाते.

**‘‘टॅग मेंबर/मेंबर्स’’** म्हणजे व्यक्ती किंवा कंपनी ज्यांनी टॅग जारी करण्यासाठी अर्ज केला आहे आणि बँक ऑफ महाराष्ट्र यांनी त्यांना टॅग जारी केला आहे.

बँक ऑफ महाराष्ट्र यांनी सुनिश्चित केलेल्या अटी आणि शर्ती आणि ज्यांना टॅग धारण करून तो वापरण्याचा अधिकार दिला आहे यांच्या अधीन.

**‘टॅग वेबसाईट’** म्हणजे https://www.bankofmaharashtra.in जी बँक ऑफ महाराष्ट्र यांच्या मालकीची आणि त्यांच्याकडून चालविण्यात आणि देखभाल करण्यात येते ती .

**‘‘टोल प्लाझा’’** म्हणजे अशी आस्थापना की जी कन्सेशनरी हे देखभाल करीत आहेत. ज्यावेळी निश्चित करण्यात येईल आणि ज्या ठिकाणी महामार्गाचा वापर करण्यासाठी वाहनधारकांना टोलची रक्कम जिथे जमा करावी लागते ते ठिकाण.

**‘‘ट्रॅन्झॅक्शन’’** याचा अर्थ टॅग सदस्याने/सदस्यांनी अटी आणि शर्ती यांच्या अटींच्या अधीन राहून कोणताही व्यवहार करणे, फक्त तो टॅगवर पैसे लोडिंग किंवा अनलोडिंग करणे. टॅग बॅलन्स इन्क्वायरी आणि/किंवा अन्य त्यासारखे उपयोग जे बँक ऑफ महाराष्ट्र वेळोवेळी अनुमती देईल ती पण तेवढ्यापुरता मर्यादित नाही.

**‘‘स्टेटमेंट्स’’** याचा अर्थ टॅग मेंबरने/मेंबर्सनी बँक ऑफ महाराष्ट्र यांच्याकडे नोंदविलेल्या ई-मेल ॲड्रेसवर दर तिमाहीस अन्य व्यवहारांप्रमाणेच टॅग अकांऊटवर उपलब्ध असलेल्या शिल्लक रकमेची माहिती पुरविणे.

**‘‘कस्टमर केअर’’** म्हणजे टॅग मेंबर्सना टॅगच्या संदर्भात कोणत्याही प्रकारची शंका, अडचण असेल तर त्याचे निवारण करण्यासाठी बँक ऑफ महाराष्ट्र यांनी दिवसभर उपलब्ध करून दिलेली दूरध्वनीवरील सेवा सुविधा

**२. अटींची अंमलबजावणी**

टॅग सदस्याने बँक ऑफ महाराष्ट्रने तयार केलेला फॉर्म आणि पद्धती यानुसार अर्ज केला आहे, व्यवहार पूर्ण केला आहे किंवा टॅग स्वीकारला आहे. याचा अर्थ त्या सदस्याने कोणत्याही अटीशिवाय या संदर्भातील अटी आणि शर्ती यांचा स्वीकार केला आहे असे मानले जाईल.

**३. टॅग जारी करणे.**

कोणत्याही ग्राहकाने बँक ऑफ महाराष्ट्र यांच्याकडे विनंती केल्यावर आणि त्यानंतर टॅगसाठी अर्जाच्या फॉर्ममध्ये आणि पद्धतीत अर्ज केल्यानंतर आणि लागू होणाऱ्या अटी आणि शर्ती मान्य केल्यानंतर बँक ऑफ महाराष्ट्र अर्जदारास टॅग जारी करू शकेल. बँक ऑफ महाराष्ट्र अशा अर्जाची आणि अन्य व्यवहारांची बँक ऑफ महाराष्ट्रला योग्य वाटेल अशा पद्धतीत नोंद ठेवील.

बँक ऑफ महाराष्ट्र यांनी टॅग मेंबरला जारी केलेला टॅग बँकेच्या अधिकृत प्रतिनिधींमार्फत टॅग सदस्य अधिकृत क्रमांक देण्यात आलेल्या क्रमांकाच्या आणि अर्जदाराने अर्जात नमूद केलेल्या क्रमांकाच्या मोटारीला लावण्यात येईल. सदर टॅग हा हस्तांतरणीय नाही आणि फक्त अशाच मोटारी वापरण्यात येईल. ज्या मोटारीस तो बँक ऑफ महाराष्ट्र यांच्या अधिकृत प्रतिनिधींमार्फत लावण्यात आलेला आहे.

टॅग जारी करण्यासाठी करावयाच्या अर्जाच्या वेळी, टॅग सदस्याने किमान रक्कम रु. १५०/- (रू. एकशे पन्नास फक्त) टॅग फी + लागु असलेले गुड्स ॲण्ड सर्व्हीस टॅक्स (जीएसटी) + वाहनाच्या स्वरूपानुसार सुरक्षा अनामत आणि कमाल रु. १,००,०००/- (रु. एक लाख फक्त) किंवा बँक ऑफ महाराष्ट्र यांनी निश्चित केलेली आणि रेग्युलेटरी ॲण्ड स्टेशनरी गाईडलाईन्सच्या अधीन रक्कम जमा करावी लागेल. जोपर्यंत बँक ऑफ महाराष्ट्र यांच्याकडून हा टॅग कार्यान्वित करण्यात येत नाही तोपर्यंत सदर टॅगमध्ये (त्यानंतर रक्कम जमा करणे) नव्याने रक्कम जमा करता येणार नाही किंवा आधी जमा केलेल्या रकमेतील भाग सदस्यास वापरता येणार नाही.

एकदा कार्यान्वित झाल्यानंतर टॅगचे कमाल शिल्लक रक्कम रू. १,००,०००/- च्या अटीवर रक्कम जमा करून पुनर्भरण करता येईल. प्रत्येक व्यवहाराच्या वेळी टॅगमध्ये जमा करावयाच्या रकमेत रू. ५०००/- ची मर्यादा असेल. टॅगधारकास एखाद्या वेळी टॅग खात्यामध्ये उपलब्ध असेल तेवढ्या मर्यादेपर्यंतची रक्कमच वापरता येईल.

सदर टॅग बँकने अर्ज स्वीकृत केल्यानंतर आणि टॅग सदस्याने टॅगवर आवश्यक किमान रक्कम जमा केल्यानंतर बँकेकडून कार्यान्वित करण्यात येईल. सदरची रक्कम त्यामधून लागू होणारे आकार/फी इत्यादी रक्कम जी टॅग सदस्याने टॅग प्राप्त करण्यासाठी बँक ऑफ महाराष्ट्र यांना घ्यावयाची आहे ती वळती करून उर्वरित रक्कम टॅग खात्यात राहील.

टॅगच्या संदर्भात बँक ऑफ महाराष्ट्रच्या अटी आणि शर्ती तसेच बँक वेळोवेळी जी धोरणे जाहीर करील त्यांची पूर्तता करणे टॅग धारकावर बंधनकारक राहील. कोणत्याही सभासदाचा अर्ज स्वीकारणे अथवा नाकारणे आणि टॅग जारी करणे हा संपूर्ण अधिकार बँक ऑफ महाराष्ट्र यांचा राहील.

**४. टॅगची वैशिष्ट्ये**

टॅगचा उपयोग लागू असलेली देय रक्कम (संबधित प्राधीकरणाकडून निश्चित केल्यानुसार) सहभागी असलेल्या हायवेवरील टोलप्लाझांवर अशा टोल प्लाझाच्या ठिकाणी उपलब्ध करून दिलेल्या ईटीसी लेनवर जमा करण्यासाठी करावयाचा आहे. अशा सहभागी टोल प्लाझांची यादी बँक ऑफ महाराष्ट्र यांच्याकडून वेबसाईटवर अद्ययावत केली जाईल. टॅगवर उपलब्ध/जमा केलेल्या रकमेवर बँक ऑफ महाराष्ट्रकडून कोणतेही व्याज देण्यात येणार नाही.

टॅग वेबसाईटवर रक्कम जमा करण्यासाठी टॅग सदस्य त्याला/तिला यूजर आयडी आणि पासवर्ड देण्यात येईल. टॅग सदस्याने हा यूजर आयडी आणि पासवर्ड अन्य कोणास सांगावयाचा नाही.

टॅग मेंबर्सना त्यांच्या ओळखीच्या अधीन राहून आणि बँकेने वेळोवेळी निश्चित केलेल्या अन्य कायदेशीर गरजांच्याअनुसार राहून आणि/किंवा टॅग सदस्यांकरिता उपलब्ध असलेला पेमेंट गेटवे वेबसाईटवर यूजर आयडी आणि पासवर्ड वापारून लॉग इन केल्यानंतर लोड आणि अनलोड करता येईल. नॉन-टॅग सदस्यांनाही त्याचप्रमाणे विक्रीच्या ठिकाणी त्यांच्या ओळखीचा पुरावा पाहून आणि बँकेने वेळोवेळी नक्की केलेल्या कायदेशीर गरजा लक्षात घेऊन टॅग्जमध्ये रक्कम जमा करता येईल. कॅश लोडिंग/रीलोडिंग ही सुविधा त्यावेळी लागू असलेल्या आकार/ आकारांच्या अधीन राहील. बँक ऑफ महाराष्ट्रने टॅग कार्यान्वित केल्यानंतर टॅगमध्ये उपलब्ध असलेली रक्कम लगेचच टॅग सभासदांना वापरण्यासाठी उपलब्ध असेल.

**५. टॅग हरवणे वा चोरीला जाणे.**

जर टॅग हरवला किंवा चोरीस गेला तर टॅग सदस्याने स्थानिक पोलिसांकडे तक्रार नोंदविणे अनिवार्य आहे, आणि या तक्रारीची प्रत विनंतीसह बँकेकडे देणे आवश्यक आहे. टॅग सदस्याने टॅग हरवणे/चोरीस जाणे याची माहिती दूरध्वनीद्वारे कस्टमर केअर विभागाकडे द्यावी आणि/ किंवा किऑस्कवर तक्रार नोंदवावी. कस्टमर केअर, योग्य ती पडताळणी केल्यानंतर तक्रार कार्यालयीन दिवशी कार्यालयीन वेळेत अशी विनंती आल्यानंतर टॅग मेंबरच्या विनंतीनुसार टॅग सुविधा हॉटलिस्ट/रद्द/स्थगित करण्याची कारवाई करील आणि या संदर्भात टॅग मेंबरला काही असुविधा झाली तर त्यासाठी जबाबदार असणार नाही. टॅग मेंबरने याची नोंद घ्यावी की, टॅग हरवला किंवा चोरीला गेला असे एकदा कळविण्यात आले आणि त्यानंतर तो सापडला तर त्वरित त्याचे दोन तुकडे करावेत आणि त्याचा गैरवापर होऊ नये याची पुरेशी खबरदारी घ्यावी. टॅगची सुरक्षा हे टॅग मेंबरचे कर्तव्य असून त्याने टॅग सुरक्षित राहण्यासाठी योग्य ती खबरदारी घ्यावी. टॅग हरवला आहे/चोरीला गेला आहे हे नोंदविले जाईपर्यंत टॅगवर होणाऱ्या सर्व आकाराची जबाबदारी टॅग मेंबरची राहील. त्याचप्रमाणे, जर बँक ऑफ महाराष्ट्र यांनी असा निष्कर्ष काढला की वर नमूद केल्याप्रमाणे खबरदारी घेण्यात आलेली नाही तर, अशा स्थितीत हरवलेल्या किंवा चोरीला गेलेल्या टॅगच्या संदर्भातील आर्थिक जबाबदारी ही टॅग मेंबरची राहील. तक्रारीच्या वेळेच्या संदर्भात कोणताही वाद निर्माण झाल्यास आणि/अथवा सदर टॅगवर काही व्यवहार झाला/झाले किंवा अन्य काही विषय उपस्थित झाला तर अशा वादग्रस्त व्यवहाराची वेळ आणि सत्यता निश्चित करण्याचा अधिकार बँक ऑफ महाराष्ट्र यांनी राखून ठेवला आहे.

जर असा व्यवहार/असे व्यवहार टॅग मेंबरने टॅग नष्ट केल्याचा दावा केल्यानंतर झालेले असतील तर अशा टॅगवर कोणताही आकार लागला असल्यास त्याची संपूर्ण जबाबदारी टॅग मेंबरवर राहील, आणि कोणत्याही परिस्थितीमध्ये त्याकरिता बँक ऑफ महाराष्ट्र यांना जबाबदार धरता येणार नाही.

**६. टॅग परत करणे/बदलून घेणे.**

टॅग मेंबरला जारी केलेला टॅग ही बँक ऑफ महाराष्ट्र यांची मालमत्ता असेल आणि विनंती करून ती बँक ऑफ महाराष्ट्र यांना परता करता येईल. जर टॅग मेंबरला कोणत्याही प्रकारची सेवा नको असेल तर किंवा कोणत्याही प्रकारच्या कारणाने बँक ऑफ महाराष्ट्र यांनी अशी सेवा काढून घेतली असेल तर अशा स्थितीत सदर टॅग रद्द करण्याकरिता तो बँकेकडे परत पाठविणे ही जबाबदारी संपूर्णत: टॅग मेंबरची असेल.

जर टॅग हरवला असेल तर कस्टमर केअर सेंटरला (टोल फ्री) कळवून तो ब्लॉक करता येईल/किंवा कार्ड ब्लॉक करण्यासाठी आवश्यक ती माहिती देऊन आणि विशेषत: ‘‘लॉस्ट ऑर स्टोलन कार्ड्स’’ अंतर्गत आवश्यक ती माहिती देऊन तो ब्लॉक करता येईल.

एकदा टॅग हरवला किंवा चोरीला गेला असे कळविण्यात आले की, त्यानंतर त्याचा पुन्हा वापर करता येणार नाही. टॅग मेंबर असे घोषित करीत असतो की, टॅग हरवला किंवा चोरीला गेला आहे, तो त्यानंतर सापडल्यास असा नासधूस झालेला टॅग बँक ऑफ महाराष्ट्र यांच्याकडे परत करणे ही जबाबदारी टॅग मेंबरची आहे.

जर टॅग मेंबरचा मृत्यू झाला तर तसे कळविण्यात आल्यानंतर बँक ऑफ महाराष्ट्र सदर टॅग रद्द करील. टॅग मेंबरच्या कायदेशीर वारसांना टॅगमध्ये शिल्लक असलेली रक्कम बँकेच्या धोरणानुसार/प्रकियेनुसार परत करण्यात येईल.

**७. मुदत संपणे आणि निलंबन**

जारी केल्याच्या तारखेपासून पाच वर्षेपर्यंत टॅगची वैधता राहील. बँक ऑफ महाराष्ट्र कोणत्याही वेळी, सूचना देऊन किंवा न देता, आपल्या संपूर्ण अधिकारात टॅग रद्द करू शकेल.

जर टॅग खाते सलग ६ महिने विनावापर राहिले तर, किंवा टॅग खात्यात वजा शिल्लक रक्कम असेल तर टॅग मेंबरला पूर्वसूचना देऊन टॅग खाते बंद करण्यात येईल आणि त्यानंतर तो टॅग टोल प्लाझावर टोल जमा करण्यासाठी वापरता येणार नाही.

टॅग निलंबित करण्यात आल्यानंतर त्यानंतर येणे बाकी असलेले सर्व आकार, स्टेटमेंटमध्ये परावर्तीत झाली असेल किंवा नसेल तरी ती आणि निलंबनानंतर होणारी आकाराची रक्कम टॅग मेंबरकडून ती जशी दाखविण्यात आली आहे तशी देय असेल. त्या रकमेवर वेळोवेळीचे बँक ऑफ महाराष्ट्र यांचे धोरण/प्रकिया यानुसार व्याजाची आकारणी करण्यात येईल.

टॅग निलंबित होण्याआधीचे टॅगवरील सर्व आकार बँक ऑफ महाराष्ट्र यांना देणे ही टॅग मेंबरची जबाबदारी त्यानंतरही राहील. निलंबनाची सूचना किंवा टॅग परत करण्याची सूचना ज्यावेळी मेलिंग ॲड्रेसवर/ टॅग मेंबरच्या ई-मेल आयडीवर बँकेच्या नोंदीनुसार ज्या वेळी पोस्ट केली आहे तेव्हा ती दिली आहे असे मानण्यात येईल. टॅग मेंबर त्याचा टॅग बँक ऑफ महाराष्ट्र किंवा त्यांच्या प्रतिनिधींकडे देण्याचे मान्य करील. निलंबनाची सूचना देण्यात आल्यानंतर टॅग मेंबरना टॅगचा वापर करता येणार नाही.

**८. वापरण्याबाबत मार्गदर्शक सूचना**

सदर टॅग फक्त भारतामध्ये आणि भारतीय रूपयांमध्ये रक्कम जमा करण्यासाठी वैध राहील. टॅग मेंबरने याची कायम खातरजमा करावी की टॅग कायम सुरक्षित ठिकाणी राहील आणि कोणत्याही परिस्थितीत अन्य कोणाकडून टॅगचा वापर केला जाणार नाही. टॅग मेंबर बँक ऑफ महाराष्ट्र यांनी प्रदान केलेल्या सर्व सुविधांना आणि त्या संदर्भातील सर्व आकार यांना जबाबदार असेल आणि त्याने या टॅग आणि बँक ऑफ महाराष्ट्र यांच्याशी सर्व व्यवहार विश्वासाने पार पाडावेत. संबधित कन्सेशनरी यांनी आकारलेल्या सरचार्जला आणि टॅग मध्ये शिल्लक असलेल्या रकमेतून वजा करण्यात आलेल्या कोणत्याही आकारांना बँक जबाबदार राहणार नाही.

या व्यवहाराचा भाग असलेल्या एखाद्या टोलप्लाझावर करण्यात आलेला व्यवहार म्हणजे असा निश्चित स्वरूपाचा पुरावा असेल की या व्यवहारासाठी आकारण्यात आलेली रक्कम योग्य प्रकारे आकारली गेली आहे आणि ती टॅग मेंबरद्वारे सदर टॅग वापरून प्रदान केला गेली आहे, जेथे टॅग हरवला, चोरीला गेला किंवा गैरव्यवहार करून वापरण्यात आला आहे त्या व्यतिरिक्त अन्यत्र पुरावा देण्याची जबाबदारी टॅग मेंबरची राहील.

सदर टॅग मेंबर अन्य पद्धतींव्यतिरिक्त टॅग वापरून केलेल्या सर्व व्यवहारांस जबाबदार असेल. प्रत्येक वेळेस टॅग मेंबर टॅगचा वापर या व्यवहारातील टोल प्लाझावर करतो, तेव्हा तो बँक ऑफ महाराष्ट्र यांना त्याच्या टॅग खात्यात असलेल्या रकमेतून सदरच्या व्यवहाराची रक्कम वजा करण्यास प्राधिकृत करतो. टॅग खात्यात उपलब्ध असलेल्या रकमेपलिकडे जाऊन एखाद्या व्यवहारासाठी किंवा व्यवहारांच्या मालिकेसाठी अधिक रक्कम वापरण्यासाठी टॅग मेंबरला अनुमती नाही. कदाचित, टॅग खात्यात उपलब्ध असलेल्या रकमेपेक्षा अधिक रकमेचा व्यवहार झाल्यास त्या रकमेबाबत टॅग मेंबर बँक ऑफ महाराष्ट्र यांना जबाबदार राहील. नकारात्मक शिल्लकीसाठी टॅग मेंबरस्कडून आकार प्राप्त करण्याचा अधिकार बँक ऑफ महाराष्ट्र यांनी राखून ठेवला आहे. सदर नकारात्मक शिल्लकीची रक्कम त्वरित बँक ऑफ महाराष्ट्र यांना प्रदान करण्यास टॅग मेंबर बांधील आहेत. त्याचप्रमाणे टॅग मेंबरने जर एक किंवा दोन वेळा असा नकारात्मक शिल्लकीचा व्यवहार केला तर टॅग रद्द/निलंबित करण्याचा अधिकार बँक ऑफ महाराष्ट्र यांनी राखू ठेवला आहे.

कोणतेही कारण न देत टॅग व्यवहाराची रक्कम देणे नाकारण्याचा संपूर्ण अधिकार बँक ऑफ महाराष्ट्र यांनी राखून ठेवला आहे.

**९. समाप्ती**

टॅग मेंबरला कोणत्याही वेळा टॅग विक्रीचा कोणत्याही ठिकाणी जाऊन बँक ऑफ महाराष्ट्र यांना या संदर्भात हवी असलेली कागदपत्रे जमा करून टॅग खाते बंद करण्याची विनंती करण्याचा अधिकार आहे. त्याचप्रमाणे टॅग मेंबरने त्याचेकडील टॅग बँक ऑफ महाराष्ट्र यांच्या अधिकृत प्रतिनिधींकडे जमा करणे आवश्यक आहे. त्यानंतर संबंधित टॅग खात्यातील शिल्लक रक्कम (असल्यास) टॅग मेंबरला त्याच्या बँक खात्यात टॅग बंद करण्याची विनंती केल्याच्या तारखेपासून १५ दिवसांच्या आत प्रदान केली जाईल. जर नकारात्मक शिल्लक असेल तर टॅगधारकास येणे बाकी असलेली रक्कम आधी जमा करावी लागेल आणि त्यानंतर टॅग बंद करण्याची प्रक्रिया करण्यात येईल.

**१०. स्टेटमेंट आणि रेकॉर्डस्**

टॅग मेंबरला त्याच्या टॅग खात्यात शिल्लक असलेल्या रकमेची माहिती कस्टमर केअरला फोन करून प्राप्त करता येईल. टॅग मेंबरने नोंदविलेल्या मोबाईल क्रमांकावर प्रत्येक व्यवहारानंतर, त्या व्यवहाराच्या रकमेसंदर्भातील माहिती एसएसएसद्वारे कळविण्यात येईल. टॅग मेंबरने टॅग खात्याच्या संदर्भात कोणत्याही प्रकारचा गैरप्रकार वा फेरफार आढळून आल्यास त्याने ३० दिवसांच्या आत बँक ऑफ महाराष्ट्र यांना त्याबाबतचा तपशिल कळवावा. जर बँक ऑफ महाराष्ट्र यांना अशी माहिती ३० दिवसांच्या आत प्राप्त झाली नाही तर झालेले व्यवहार वैध आहेत, असे मानण्यात येईल. बँक ऑफ महाराष्ट्र यांनी या संदर्भात इलेक्ट्रॉनिक किंवा लिखित स्वरूपात टॅग मेंबरला दिलेल्या सूचना आणि अन्य तपशिल (त्यासह पण जमा झालेल्या आणि प्रदान केलेल्या रकमेपर्यंत मर्यादित नाही.) जो या अटी आणि शर्तीबाबत आणि टॅग मेंबरच्या संदर्भात असेल तो अशा सूचनांचा आणि अन्य तपशीलाचा सर्वंकष पुरावा आहे असे मानण्यात येईल. बँक ऑफ महाराष्ट्र यांनी टॅग मेंबरला त्यांनी टॅग खात्यावर केलेल्या व्यवहारांच्या संदर्भातील तपशिलाची छापील प्रत देण्याची आवश्यकता नाही आणि टॅग मेंबरला फक्त त्याने बँकेकउे नोंद केलेल्या फोन नंबरवर त्या व्यवहाराच्या संदर्भातील छोटा संदेश प्राप्त होईल.

**११. जबाबदारीतून संरक्षण**

टॅग मेंबरला टॅगची सुविधा प्राप्त करून दिल्यामुळे किंवा चांगल्या भावनेच्या प्रकटीकरणामुळे किंवा टॅग मेंबरच्या सूचना स्वीकारणे अथवा नाकारणे किंवा कार्यवाही न केल्यामुळे किंवा आणि विशेषकरून प्रत्यक्ष किंवा चुकून दुर्लक्ष झाल्यामुळे, चुकीमुळे किंवा टॅग मेंबरच्या गैरवर्तनामुळे किंवा टॅग संदर्भातील नियम आणि अटी यांची पूर्तता न केल्यामुळे आणि/किंवा टॅग मेंबरकडून एखाद्या व्यवहाराबाबत झालेला गैरव्यवहार किंवा अप्रामाणिकपणा यामुळे बँकेने प्रदान केलेल्या टॅग सुविधेच्या संदर्भात टॅग मेंबर यानुसार बॅकेस सर्व प्रकारच्या कृती, दावे, मागण्या, कारवाया, नुकसान, नासधूस, वैयक्तिक जखमा, किंमत, आकार आणि कोणत्याही प्रकारचा खर्च जो एखाद्या वेळी बँकेस करावा लागू शकेल त्यापासून संरक्षण प्रदान करीत आहे, म्हणजे बँकेवर तशी जबाबदारी असणार नाही त्याचप्रमाणे टॅग मेंबरने बँक ऑफ महाराष्ट्र यांना टॅग कार्ड हरवल्यामुळे जर कोणतेही नुकसान झाले तर त्यापासून संरक्षण दिलेले आहे. या संदर्भात कोणताही पूर्वग्रह न राखता बँक ऑफ महाराष्ट्र यांच्यावर या प्रकरणात टॅग मेंबरचे कोणतेही प्रत्यक्ष किंवा अप्रत्यक्ष नुकसान झाल्यास कोणतीही जबाबदारी असणार नाही.

* कोणत्याही थर्ड पार्टीने पुरविलेल्या वस्तू किंवा सेवा यामध्ये कोणतीही त्रुटी आढळली तर
* टॅगला प्रतिसाद देण्यास किंवा स्वीकारण्यास कोणत्याही व्यक्तीने नकार दिला तर
* कोणतीही संगणक यंत्रणा नादुरूस्त असणे.
* टॅग मेंबरने त्याचा टॅग बँक ऑफ महाराष्ट्र यांच्या प्राधिकृत कर्मचाऱ्याकडे बँक ऑफ महाराष्ट्रच्या इमारतीत किंवा विक्रीच्या ठिकाणी सुपूर्द न केल्यास.
* मुदत संपण्यापूर्वी बँक ऑफ महाराष्ट्र यांनी आणि/किंवा त्यांच्या अधिकृत प्रतिनिधीने किंवा संगणक केंद्र यांनी टॅग परत घेतला तर अशा वेळी बँक ऑफ महाराष्ट्र यांना टॅग मुदत पूर्ण होण्याआधी मागणी करणे आणि तो परत करण्याची कारवाई यापासून संरक्षण.
* टॅग निलंबित करण्याची बँक ऑफ महाराष्ट्र यांची कारवाई
* टॅग परत घेतला जाण्याची कारवाई आणि/किंवा तो परत करण्याची विनंती किंवा सदर टॅग स्वीकारण्यास एखाद्या टोल प्लाझाने नकार दिल्यास त्यामुळे जर टॅग मेंबर आर्थिक बाबीस व्यक्तीमत्त्वास अथवा प्रतिष्ठेला धक्का लागल्यास त्यापासून.
* एखाद्या वेळी कायद्याने आवश्यक असेल ती वेळ सोडून जर बँक ऑफ महाराष्ट्र यांना आलेले एखादे समन्स, आदेश, हुकुम, अंमलबजावणी, कारवाई, प्रतिबंध, अधिकार, हक्क, माहिती किंवा नोटीस जी बँक ऑफ महाराष्ट्र चांगल्या भावनेने असे समजते/प्रश्‍न उपस्थित करते ती टॅग मेंबरची क्षमता अथवा टॅग मेंबरने प्राधिकृत केल्याचा दावा करणाऱ्या अन्य कोणी या टॅगवर केलेला एखादा व्यवहार बँक ऑफ महाराष्ट्र आपला एक पर्याय म्हणून आणि टॅग मेंबर आणि तत्सम कोणी व्यक्ती यांच्यावर कोणताही भार न टाकता टॅग मेंबर किंवा तत्सम व्यक्तीस त्यांच्या निधीतील रक्कम प्राप्त करण्यास प्रतिबंध करू शकेल. किंवा अशी रक्कम योग्य त्या प्राधीकरणास प्रदान करू शकेल किंवा कायद्याने आवश्यक असे पाऊल उचलू शकेल. या संदर्भात टॅग मेंबरच्या टॅगवर करण्यात येणार्‍या कायदेशीर कारवाईच्या संदर्भात देय असलेली रक्कम सेवा आकार आणि कायदेशीर बाबींसाठी होणाऱ्या अमर्याद खर्चासह टॅग खात्यात उपलब्ध असलेल्या रकमेतून काढून घेण्याचा अधिकार बँक ऑफ महाराष्ट्र यांनी राखून ठेवला आहे.
* जर टॅग मेंबरकडून येणे रकमेच्या संदर्भात एखाद्या रकमेची मागणी किंवा तडजोड मूल्य मागणी बँक ऑफ महाराष्ट्र किंवा बँक ऑफ महाराष्ट्र यांच्या वतीने काम पाहणारी एखादी प्रधिकृत व्यक्ती यांच्याकडून करण्यात आली तर टॅग मेंबर या द्वारे असे मान्य करीत आहे आणि कळवीत आहे की सदरची मागणी अथवा दावा म्हणजे कोणत्याही प्रकारची बदनामी किंवा बेकायदेशीर कारवाई नाही किंवा टॅग मेंबरच्या प्रतिष्ठेला धक्का पोहोचविणारी बाब नव्हे.
* टॅग हस्तांतरणी नाही आणि वाहनाच्या परवाना क्रमांकांशी निगडित असलेला असून वाहनासाठी जारी करण्यात येईल तेव्हा त्या वाहनास लावायचा आहे आणि ग्राहकाने जी रक्कम टॅगसाठी प्रदान केली आहे ती त्या खात्यात असणे आवश्यक आहे. जो टॅग आपणास देण्यात आलेला आहे तो फक्त भारतात वापरण्यासाठी आणि भारतीय चलनात टोल जमा करण्यासाठी आहे. त्याचप्रमाणे तो फक्त टोल प्लाझांवर या संदर्भात व्यवहार करण्यासाठीच वापरता येईल. या व्यवहाराशी संबधित टोल प्लाझांची यादी वेळोवेळी टॅग पोर्टलवर अद्ययावत करण्यात येईल.
* टॅग ही बँक ऑफ महाराष्ट्र यांची मालमत्ता असून ती या ठिकाणी नमूद करण्यात आलेल्या आणि बँक ऑफ महाराष्ट्र यांनी वेळोवेळी नव्याने जोडलेल्या अटी आणि शर्ती यांच्या अधीन राहील. टॅग जारी करण्यात आल्यानंतर टॅग मेंबरने तो संबधित वाहनास त्वरित लावायचा आहे.

**१२. करायचा भंग आणि निलंबन/काढून घेणे**

टॅग मेंबरने बँक ऑफ महाराष्ट्र यांनी मागणी केल्यानंतर, टॅग मेंबरकडून येणे बाकी असलेली सर्व रक्कम बँक ऑफ महाराष्ट्र यांना परत करणे बंधनकारक आहे.

**१३. आकार**

टॅग धारण करणे आणि त्याचा वापर यासाठी काही आकार-फी भरणे आवश्यक आहे ती रक्कम टॅग खात्यात उपलब्ध असलेल्या रकमेतून वजा करण्यात येईल, या संदर्भातील तपशिल यासोबत असलेल्या परिशिष्टात आहे. सदरची आकाराची रक्कम परत मिळणारी नाही.

कोणत्याही प्रकारचे देणे, कर वा कपात किंवा टॅग वापराच्या परिणामी होणारा खर्च ही टॅग मेंबरची जबाबदारी असेल आणि ती बरोबर (प्रत्यक्ष वा अप्रत्यक्ष) लादण्यात आली तर अशा वेळी बँक अशा प्रकारचा कोणताही आकार, कपात किंवा कर याची रक्कम टॅग खात्यात उपलब्ध असलेल्या रकमेतून कापून घेईल. अशा कोणत्याही व्यवहारासाठी स्वतंत्र असा सेवा कर असेल आणि वेळोवेळी त्याचा तपशील जाहीर करण्यात येईल आणि ही रक्कम टॅग खात्यात असलेल्या शिल्लक रकमेतून कापून घेण्यात येईल. जर टॅग खात्यात यासाठी पुरेशी रक्कम शिल्लक नसेल तर बँकने त्यानंतरचा कोणताही व्यवहार आकारण्याचा अधिकार राखून ठेवला आहे. त्याचप्रमाणे टॅग मेंबरने अशा व्यवहारासाठी खर्च होणारी रक्कम टॅग खात्यातून कापून घेण्यास प्राधिकृत केले असून टॅग मेंबरकडून येणे असलेली अशा प्रकारची रक्कम वळती करून येणाऱ्या खर्चाच्या संदर्भात (योग्य त्या मर्यादित कायदेशीर खर्चासह) बँक ऑफ महाराष्ट्र यांना संरक्षित केले आहे. टॅगचा वापर करण्यासाठी बँक ऑफ महाराष्ट्र सेवाकर आणि अन्य कर लावू शकेल त्या संदर्भात टॅग मेंबरला वेळोवेळी अद्ययावत अशी माहिती कळविण्यात येईल. टॅग मेंबरने बँक ऑफ महाराष्ट्र यांना टॅगच्या संदर्भात बँक ऑफ महाराष्ट्र वेळोवेळी निश्चित करील असे आकार वसूल करण्यासाठी प्राधिकृत केले आहे. आकारण्यात येणारी फी आणि अन्य आकार जे बँक नक्की करील ते वेबसाईट आणि/किंवा विक्रीच्या ठिकाणी प्रदर्शित करण्यात येतील.

**१४. वादविवाद**

एखाद्या/एखादे व्यवहार या संदर्भात कोणत्याही स्वरूपाची तक्रार किंवा शंका असल्यास टॅग मेंबरने आमच्याशी आमच्या कस्टमर केअरशी 1800-233-4526/1800-1022-636 (टोल फ्री) केंद्राशी फोन करून संपर्क साधावा. कोणत्याही स्वरूपाच्या व्यवहाराच्या संदर्भात टॅग मेंबरचा वाद असेल तर त्यांनी या संदर्भातील तपशील बँक ऑफ महाराष्ट्र यांच्याकडे त्या व्यवहाराच्या तारखेपासून ३० दिवसांच्या आत कळवावा अन्यथा असे समजण्यात येईल की टॅग मेंबरला सगळे आकार मान्य आहेत आणि ते नियमानुसार आहे.

कोणत्याही स्वरूपाची तक्रार/शंका या संदर्भात चौकशी करून योग्य ते उत्तर देण्यासाठी टॅग मेंबरने बँक ऑफ महाराष्ट्र यांना अशा प्रकारची बँक ऑफ महाराष्ट्र यांना आवश्यक असलेली माहिती देणे आवश्यक आहे. कृपया याची नोंद द्यावी की, बँक ऑफ महाराष्ट्र आपल्या ग्राहकांकडून कोणत्याही प्रकारची गुप्त स्वरूपाची माहिती मागवीत नाही त्यामुळे टॅग मेंबरने/मेंबर्सनी कोणत्याही स्वरूपाची गुप्त माहिती जी फक्त पासवर्ड, यूजर आयडी इत्यादींशी संबधित नाही ती आम्हास देण्याची आवश्यकता नाही.

तक्रारींच्या संदर्भात आमची प्रक्रिया जाणून घेण्यासाठी कृपया बँकेची वेबसाईट पहावी. कस्टमर केअर क्रमांक बँकेच्या वेबसाईटवर वेळोवेळी अद्ययावत करण्यात येईल.

टॅग मेंबरला एखाद्या व्यवहाराच्या संदर्भात तक्रार असल्यास त्याचा निपटारा करण्याचा प्रामाणिक आणि परिपूर्ण प्रयत्न या बाबत सूचना आल्यापासून १५ दिवसांच्या आत करील. जर अशा प्रक्रियेनंतर बँक ऑफ महाराष्ट्र यांना असा व्यवहार योग्य आहे असे वाटले तर बँक टॅग मेंबरला तसे रीतसर कळवील.

एकदाच भरण्याची टॅग अनामत रक्कम (परत मिळणारी)

**परिशिष्ट 1**

लागू होणारा आकार

|  |  |
| --- | --- |
| **तपशिल** | **रक्कम** |
| टॅग जारी करण्याचा आकार | रु. १५० |

१. निश्चित करण्यात आलली फी आणि आकार यावर लागू होणाऱ्या दराने वस्तू आणि सेवा कर (जएसटी) आकारण्यात येईल.

२. ऑनलाईन रीचार्ज करण्यासाठी कन्व्हेनियन्स फी आकारण्यात येईल.

३. पुढे नमूद करण्यात आलेले आकार हे बदलाच्या अधीन आहे. अलीकडच्या आकारासाठी [www.bankofMaharashtra.com](http://www.bankofMaharashtra.com) ला भेट द्या.

|  |  |  |  |
| --- | --- | --- | --- |
| **नं.** | **वाहन****वर्णन** | **टॅग अनामत (रू.)** | **एकूण रक्कम (रू.)** |
| १. | कार/जीप/व्हॅन | २००.०० | २००.०० |
| २. | लाईट कमर्शिअल व्हईकल २-ॲक्सल | ३००.०० | १४०.०० |
| ३. | बस २-ॲक्सल | ४००.०० | ३००.०० |
| ४. | बस ३-ॲक्सल | ४००.०० | ३००.०० |
| ५. | मिनी-बस | ४००.०० | ३००.०० |
| ६. | ट्रक २-ॲक्सल | ४००.०० | ३००.०० |
| ७. | ट्रक ३-ॲक्सल | ५००.०० | ३००.०० |
| ८. | ट्रक ४-ॲक्सल | ५००.०० | ३००.०० |
| ९. | ट्रक ५-ॲक्सल | ५००.०० | ३००.०० |
| १०. | ट्रक ६-ॲक्सल | ५००.०० | ३००.०० |
| ११. | ट्रक मल्टी अॅक्सल (७ आणि अधिक) | ५००.०० | ३००.०० |
| १२. | अर्थ मूव्हींग मशीनरी | ५००.०० | ३००.०० |
| १३. | हेवी कस्ट्रक्शन मशीनरी | ५००.०० | ३००.०० |
| १४. | टाटा ॲक ॲण्ड तत्सम मिनी लाईट कमर्शिअल व्हेईकल | २००.०० | १००.०० |

टीप : वर नमूद करण्यात आलेले टॅग अनामत रक्कम दर आपले वाहन कोणत्या श्रेणीतील आहे यावर निश्चित होतील आणि महाराष्ट्र फास्ट टॅग अकाऊंट बंद होण्याच्या वेळी अनामत रक्कम परत मिळेल.

**प्रतिज्ञापत्र**

मी याद्वारे निवेदन, स्वीकृत मान्य करतो की,

1. महाराष्ट्र फास्ट टॅगसाठी लागू असलेल्या अटी आणि शर्ती या संदर्भात या योजनेचे माहितीपत्रक आणि त्या संदर्भात वेबसाईट [www.bankofMaharashtra.com](http://www.bankofMaharashtra.com) वर असलेली माहिती मला समजली असून, याद्वारे मी ती स्वीकृत करीत आहे. मला हे समजले असून, बँक ऑफ महाराष्ट्र टॅग संदर्भातील अटी आणि शर्ती त्याचप्रमाणे दरपत्रक हे फक्त बँक ऑफ महाराष्ट्र यांची वेबसाईट [www.bankofMaharashtra.com](http://www.bankofMaharashtra.com) उपलब्ध आहे आणि मी यानुसार मान्य करीत आहे की सदरच्या अटी आणि शर्ती आणि दरपत्रक या संदर्भात या [www.bankofMaharashtra.com](http://www.bankofMaharashtra.com) वेबसाईटवर वेळोवेळी जी माहिती अद्ययावत केली जाईल ती मी जाणून घेईन.
2. अर्जाच्या नमुन्यात मी दिलेली माहिती (आणि उल्लेख केलेली आणि सादर केलेली कागदपत्रे) ही सत्य अचूक, पूर्ण आणि सर्व प्रकारे अद्ययावत आहेत. आणि मी कोणतीही माहिती लपवलेली नाही. मी बँक ऑफ महाराष्ट्र यांना वेळोवेळी जी आणखी माहिती आवश्यक असेल ती उपलब्ध करून देण्याची तयारी आणि जबाबदारी घेत आहे.
3. मला हेही माहीत आहे की, माझा अर्ज कोणतेही कारण न देता नाकारण्याचा अधिकार बँक ऑफ महाराष्ट्र यांनी राखून ठेवला आहे. त्यानुसार मी हे जाणतो आणि मान्य करतो की, बँक ऑफ महाराष्ट्र अर्जाची प्रत आणि मी सादर केलेली कागदपत्रे आपणाकडेच आणि मला परत करणार नाही.
4. माझ्या अर्जासंदर्भात किंवा या अर्जामध्ये देण्यात आलेल्या माहितीच्या संदर्भात आवश्यक असेल तो संदर्भ आणि चौकशी करण्यासाठी मी याद्वारे बँक ऑफ महाराष्ट्र यांना प्राधिकृत करीत आहे.
5. मी अर्जाच्या नमुन्यात सादर केलेली माहिती या संदर्भात कोणत्याही स्वरूपाचा बदल असेल, तर तो बँकेस कळविणे किंवा वेळोवेळी बँक ऑफ महाराष्ट्र यांना काही माहिती हवी असेल, तर ती पुरविण्याची जबाबदारी मी घेत आहे.
6. मी यानुसार बँक ऑफ महाराष्ट्र यांना माझ्या अर्जातील माहिती किंवा त्यातील कागदपत्रांचा तपशील अन्य कोणत्याही बँका/वित्तीय संस्था/क्रेडिट ब्युरो/एजन्सीज/सहकारी महामंडळे किंवा बँक ऑफ महाराष्ट्र यांना आवश्यक वाटेल किंवा योग्य वाटेल किंवा वापर करण्यासाठी किंवा अशा कोणत्याही व्यक्तीस अथवा बँक ऑफ महाराष्ट्र यांना अशी माहिती / डाटा वापरण्यासा प्राधिकृत करीत आहे आणि सदर माहितीचा वापर / देवाणघेवाण करण्याबाबत बँक ऑफ महाराष्ट्र अथवा अशा अन्य थर्ड पार्टीज यांना जबाबदार धरणार नाही.
7. मी यानुसार बँक ऑफ महाराष्ट्र यांना विनाअट आणि मागे न घेण्याच्या अटीवर बँक ऑफ महाराष्ट्र टॅगवर होणारे संबंधित आकार (जे ‘अटी व शर्ती’, आकाराचे परिशिष्ट आणि योजनांची माहिती यात नमूद आहे.) माझ्या बँक ऑफ महाराष्ट्र टॅग अकाउंटमधून कापून घेण्यास प्राधिकृत करीत आहे.